CELEX: C2006/131/53
Language: el
Date: 2006-06-03 00:00:00
Title: Υπόθεση C-119/06: Προσφυγή της  28ης Φεβρουαρίου 2006  — Επιτροπή των Ευρωπαϊκών Κοινοτήτων κατά Ιταλικής Δημοκρατίας

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/29
            
         Προσφυγή της 28ης Φεβρουαρίου 2006 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-119/06)
   (2006/C 131/53)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων [Εκπρόσωποι: X. Lewis και M. Mollica, δικηγόρος]
   
      Καθής: Ιταλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι, καθόσον η Περιφέρεια Τοσκάνης και οι υγειονομικές της υπηρεσίες συνήψαν με την Confederazione delle Misericordie d' Italia [συνομοσπονδία αδελφοτήτων που προσφέρουν εθελοντικά ιατρική βοήθεια], την ANPAS [εθνική ένωση δημόσιων υπηρεσιών κοινωνικής βοήθειας]– περιφερειακή επιτροπή Τοσκάνης και τον CRI [Ιταλικός Ερυθρός Σταυρός]–παράρτημα Τοσκάνης τη συμφωνία-πλαίσιο της Περιφέρειας, για την παροχή υπηρεσιών μεταφοράς ασθενών από 11 Οκτωβρίου 1999, παρέτειναν, εν συνεχεία, την ισχύ της εν λόγω συμφωνίας-πλαισίου με το πρωτόκολλο συνεργασίας της 28ης Μαρτίου 2003 και, τέλος, συνήψαν, τον Απρίλιο του 2004, δυνάμει της αποφάσεως της Περιφέρειας αριθ. 379 της 19ης Απριλίου 2004, νέα συμφωνία-πλαίσιο της Περιφέρειας, με την οποία διατηρούνται οι σχέσεις με τις ως άνω ενώσεις και ανατίθεται σε αυτές η διαχείριση των επίμαχων υπηρεσιών για το χρονικό διάστημα από τον Ιανουάριο του 2004 έως τον Δεκέμβριο του 2008, η Ιταλική Δημοκρατία παρέβη τις υποχρεώσεις που υπέχει από την οδηγία 92/50/ΕΟΚ (1) του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών, και, ειδικότερα, από τα άρθρα 11, 15 και 17.
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή υποστηρίζει ότι οι ως άνω συμφωνίες περί αναθέσεως των εν λόγω υπηρεσιών αποτελούν δημόσιες συμβάσεις παροχής υπηρεσιών των οποίων η ανάθεση, η οποία έγινε απευθείας και χωρίς την προκήρυξη κανενός είδους διαγωνισμού, είναι αντίθετη προς τους κοινοτικούς κανόνες περί δημοσίων συμβάσεων.
   
      (1)  ΕΕ L 209 της 24ης Ιουλίου 1992, σ. 1